Skihopping i Tyrkia

Tyrkia har lenge hatt internasjonale deltakere i alpint og langrenn, dog uten å markere seg på resultatlistene, men er på 2000-tallet en ny nasjon innen internasjonal skihopping. Vinter-universiaden 2011 og junior-VM for nordiske grener 2012 ble arrangeret i Erzurum, og til disse mesterskapene ble det bygget en rekke nye idrettsanlegg i og ved byen, deriblant et topp moderne skihoppanlegg. Tyrkia har også etablert et landslag i skihopping.

Den første hoppbakken i Erzurum ble bygd i 1944, og i noen år deretter var skihopping en populær sport i området. Etter en tid forfalt imidlertid bakken, og lite skjedde fram til byen ble tildelt vinter-Universiaden 2011. Til Universaden i Erzurum er det bygd et anlegg med hoppbakker i størrelse K125, K95, K65, K40 og K20. Hoppanlegget ble innviet med renn i kontinentalcupen i kombinert og spesielt hopp i desember 2010.

Sommeren 2014 ble hoppanlegget med alle de fem hoppbakkene sterkt skadet av jordras.Gazete Güncel: Erzurum’da şok gelişme! (15. juli 2014) Tyrkiske myndigheter har imidlertid bestemt at anlegget skal bygges opp igjen.FIS: Good news for Turkish ski jumpers: Hills in Erzurum are rebuilt  (11. desember 2014, besøkt 14. desember 2014) Bakkene er per mars 2017 i bruk igjen.

Tyrkias første internasjonale skihopper var Barış Demirci, som deltok i kontinentalcupen og FIS-cupen i 2006 og 2007. Han har tyrkisk far og fransk mor, og bor i Courchevel i Frankrike. Demirci var på det franske juniorlandslaget fra 2000 til 2003, men gikk over til å representere Tyrkia i 2005. Siden 2009 har tyrkiske juniorhoppere deltatt i kontinentalcupen, FIS-cupen og junior-VM. Samet Karta tok den første tyrkiske seieren i et internasjonalt hopprenn da han vant et FIS-cuprenn i Brattleboro i USA 15. februar 2015.FIS: First win for Turkey in ski jumping  (16. februar 2015, besøkt 18. februar 2015) Under VM på ski 2017 i Lahtis, Finland deltok Fatih Arda İpcioğlu i både normalbakke og storbakke, men klarte ikke å kvalifisere seg. Han hoppet i kvalifiseringen til verdenscupen og Raw Air på Lillehammer 13. mars 2014, og ble med det første tyrkiske skihopper som deltok i verdenscupsammenheng.

Arrangerte mesterskap

Mesterskap og viktige renn
Vinter-universiade
2011 Erzurum

Junior-VM
2012 Erzurum

Kilder
Erzurum 2011: 60 Years Dream Finally Came True… (besøkt 10. oktober 2010)
FIS Ski Jumping: Erzurum – Kiremittepe Ski Jump (besøkt 10. oktober 2010)
FIS Ski Jumping: Junior world championships 2012 in Turkey (5. juni 2010, besøkt 10. oktober 2010)
FIS Ski Jumping: Erzurum – Ski jumping in Turkey (14. oktober 2009, besøkt 10. oktober 2010)
Skijumping.pl: Egzotyczne skoki narciarskie (s. 3, polsk, besøkt 10. oktober 2010)
FIS: Skihoppere fra Tyrkia (besøkt 10. oktober 2010)

Enkeltreferanser

Andre eksterne lenker
Erzurum 2011 (offisiell side for vinter-Universiaden 2011)
Skisprungschanzen-Archiv: Turkey